Halvard Drægni

Halvard Johan Thomasson Drægni (født 25. september 1869 i Skjolden i Luster, Sogn og Fjordane, død 22. oktober 1950 samme sted) var en pioner i norsk fruktkonservesindustri. 

Han begynte med saftproduksjon ved en tilfeldighet, der han fikk tak i 10 tønner med blåbær. Fra en beskjeden start i 1900 økte produksjonen raskt, og produktene fikk et godt rykte. Han reklamerte med at kongens kjøkkensjef hadde forlangt Drægnis saft til kroningsseremonien i Trondheim i 1906. Drægni var ellers en god markedsfører, og målmann, og slagordet “Alle spyr etter Drægnis safter” ble fort landskjent. Etter som produksjonen økte, flyttet han I 1920 produksjonen fra Skjolden til en nybygget fabrikk i Hermansverk i Leikanger kommune, som på folkemunne ble kalt Saften. I forbindelse med den nye fabrikken ble virksomheten gjort om til aksjeselskap, og Drægni satt som direktør i selskapet til han døde i 1950.

Referanser

Eksterne lenker 
 Halvard Drægni i Norsk biografisk leksikon

Norske industrigründere
Nynorskforkjempere
Personer fra Luster kommune